				
ŠIAULIŲ RAJONO SAVIVALDYBĖS ADMINISTRACIJOS
GRUZDŽIŲ SENIŪNIJOS

IŠPLĖSTINĖS  SENIŪNAIČIŲ  SUEIGOS  PROTOKOLAS

2026-07-28  Nr. SS(17)-3(35.66)
Šiaulių r., Gruzdžių mstl.

Gruzdžių išplėstinė seniūnaičių sueiga vyko 2026 m. liepos 28 d.  17.00 val. Gruzdžių seniūnijos salėje adresu Dr. J. Šliupo g. 2, Gruzdžiai.
Sueigos pirmininkė – J. V., S. Dariaus ir S. Girėno  seniūnaitijos seniūnaitė.
Sueigos sekretorė – G. S., Gruzdžių seniūnijos seniūno pavaduotoja.
[bookmark: _Hlk65828751][bookmark: _Hlk150500509]Sueigoje dalyvavo: D. D., Gruzdžių seniūnijos seniūnė, Ž. Ž., Šiupylių kaimo bendruomenės pirmininkė; O. K., Žiogų seniūnaitijos seniūnaitė; I. B., F. Vaitkaus seniūnaitijos seniūnaitė; R. J., Šiupylių seniūnaitijos seniūnaitis; K. D., Saveikių seniūnaitijos seniūnaitė; M. M., Gruzdžių krašto bendruomenės deleguotas atstovas turintis balsavimo teisę; J. V., Gruzdžių gimnazijos direktorius; Gruzdžių miestelio gyventojai – V. A., S. N. ir D. Ž.  
Sueigoje nedalyvavo D. I., Valdomų seniūnaitijos seniūnaitė.
	Dalyvauja 5 seniūnaičiai iš 6 ir 1 bendruomenės atstovas turintis balsavimo teisę iš 2, sueiga teisėta.
DARBOTVARKĖ:
1. Dėl ,,Inkaro” (J. Ž. iniciatyva) pastatymo vietos;
2. Dėl seniūnijos kelių lėšų panaudojimo;
3. Dėl kraštotyros muziejaus ar vietos ekspozicijos įkūrimo Gruzdžių miestelyje;
4. Einamieji klausimai.

[bookmark: _Hlk158184560]I. SVARSTYTA DĖL ,,INKARO” (J. Ž. INICIATYVA) PASTATYMO VIETOS.
Seniūnė D. D. pradėjo sueigą pristatydama sueigos darbotvarkės klausimus. Pirmu klausimu svarstoma dėl Gruzdžių miestelio išeivio, Lietuvos jūreivystės akademijos Vilniaus Gedimino technikos universiteto – VILNIUS TECH direktoriaus J. Ž. dovanojamo inkaro Gruzdžių miesteliui pastatymo vietos. 
Prieš pradedant svartyti šį klausimą seniūnė pakvietė iniciatyvos autorių nuotoliniu būdu (vaizdo ryšiu) pristatyti savo iniciatyvos idėją. 
J. Ž. pažymėjo, kad tai yra asmeninė iniciatyva. Inciatyvos autorius aiškino, kad šia idėja siekiama padovanoti nedidelį laivo inkarą Gruzdžiams, įrengiant jam pamatą su palinkėjimu ateities kartoms. S. Dariaus ir S. Girėno g. 26, name gyveno keturi jūrininkai, todėl ši idėja simbolizuoja ryšį su gimtuoju kraštu: vieni pakėlė inkarus išvyko, kiti - liko čia gyventi. Tai bus ir atminimo lenta pasaulio jūrininkams. Lietuvos jūreivystės akademijos tikslas - skleisti jūrinę kultūrą Lietuvoje. Idėjos autorius tiki, kad jo iniciatyva paskatins kitus prisidėti prie savo krašto puoselėjimo. J. siūlė nesuteikti šiam objektui per didelės reikšmės, o vietą parinkti arčiau gimtų namų ir gimnazijos.
Po J. Ž. iniciatyvos pristatymo, seniūnė priminė sueigos dalyviams, kad priimti minėtą dovaną pritarta 2025 m. rugsėjo 18 d. išplėstinėje seniūnaičių sueigoje (protokolo Nr. SS(17)-6(10.3)) prieš sueigą atsiklausus gyventojų nuomonės. Ankstesniu sueigos sprendimu inkaro pastatymo vieta buvo numatyta skverelyje šalia seniūnijos. Pagaminus inkaro statinį (inkaras padėtas ant akmens), jo išmatavimus paaiškėjo, kad praeitoje sueigoje numatyta vieta nėra tinkama vizualiai atsižvelgiant į šioje vietoje esančius želdinius bei mažąją architektūrą. Be to, minėta vieta nėra tinkama dėl po žeme esančių inžinerinių tinklų. 
Pateiktas siūlymas inkarą pastatyti valstybinėje žemėje šalia daugiabučio S. Dariaus ir S. Girėno g. 26. Gruzdžių mstl. Inkaras būtų matomas nuo miestelio pagrindinės gatvės ir prieinamas nuo pėsčiųjų tako. Taip pat pateiktas siūlymas jį statyti Gruzdžių gimnazijos kiemo žolynėlyje priešais kultūros centrą. Vyko diskusija, svarstyta, kad gimnazijos teritorija uždara, nėra prieigos į ją patekti nedarbo dienomis, dėl esančių medžių inkaro nesimatytų.
Vyko diskusija.
Pasiūlyta balsuoti už vietą valstybinėje žemėje prieš daugiabutį S. Dariaus ir S. Girėno g. 26, Gruzdžių mstl., Šiaulių r. 
Pateiktas siūlymas balsuoti. 
BALSAVO: UŽ - 6, PRIEŠ -0, NEBALSAVO -0.
NUTARTA. Inkarą pastatyti valstybinėje žemėje prieš daugiabutį S. Dariaus ir S. Girėno g. 26, Gruzdžių mstl.  

II. SVARSTYTA DĖL SENIŪNIJOS KELIŲ LĖŠŲ PANAUDOJIMO. 
D. D. priminė apie Kelių priežiūros ir plėtros lėšų paskirstymą, kuris buvo aptartas 2026 m. gegužės 26 d. sueigoje (protokolo Nr. SS(17)-2(35.66)). Ankstesniu sueigos sprendimu asfalto duobių remontui numatyta skirti 16 000 Eur. Seniūnė informavo, kad šių metų liepos mėnesį atliktas asfalto duobių remontas Gruzdžių mietelyje ir Šiupylių kaime. Gruzdžių miestelyje sutvarkytos asfalto duobės Jaunimo, Dvaro, Draugystės, Šiaulių ir Alyvų gatvėse bei Turgaus skersgatvyje, o Šiupylių kaime – Saulėtekio ir Liepų gatvėse. Lopymas atliktas visuose reikalingose vietose. Panaudota 4 693 Eur. Atsižvelgiant į labai prastą Dainų g. Šiupylių kaime asfaltuotos gatvės būklę, reikalinga dėti ištisinį asfaltavimą beveik visoje gatvėje. Dalį lėšų būtų galima panaudoti didesniam ištisiniam gatvės lopymui Gruzdžių miestelio Turgaus sk. gatvės atkarpoje nuo Taikos gatvės. Šioje miestelio dalyje nebus vykdomas vandentvarkos projektas ir gatvė nebus ardoma. Seniūnė pažymėjo, kad dėl Gruzdžių miestelyje numatyto vandentvarkos projekto šias lėšas naudoti ištisiniam asfaltavimui kitose miestelio gatvėse nėra tikslinga.
           Vyko diskusija.
Pateiktas siūlymas balsuoti. 
BALSAVO: UŽ - 6, PRIEŠ -0, NEBALSAVO -0.
NUTARTA. Kelių priežiūros ir plėtros programos lėšų likutį (11 307Eur) panaudoti Dainų g. Šiupylių k., o likus lėšų nuo minėtos gatvės - Gruzdžių miestelio Turgaus skersgatvio gatvės atkarpoje nuo Taikos gatvės, remontui.

III. SVARSTYTA DĖL KRAŠTOTYROS MUZIEJAUS AR VIETOS EKSPOZICIJOS ĮKŪRIMO GRUZDŽIŲ MIESTELYJE

Seniūnė D. D. informavo, kad klausimas dėl kraštotyros muziejaus ar vietos ekspozicijos įkūrimo Gruzdžių miestelyje iškeltas 2026 m. gegužės 26 d. sueigoje (protokolo Nr. SS(17)-2(35.66)). Atsižvelgiant į turtingą Gruzdžių istoriją, Gruzdžių miestelį kaip Kultūros paveldo pripažintą istorinę vietovę, vietovėje esantį kultūros paveldą bei minėtoje išplėstinėje seniūnaičių sueigoje iškeltą klausimą dėl kraštotyros muziejaus ar vietos ekspozicijos įkūrimo Gruzdžių miestelyje birželio 9 d. Gruzdžių seniūnijoje vyko susitikimas su vietos bendruomenėmis, seniūnaičiais, Gruzdžių gimnazijos atstovais, privačiais dvaro pastatų savininkais bei kitais suinteresuotais asmenimis.
Seniūnė priminė, kad susitikime buvo nuspręsta artimiausioje išplėstinėje seniūnaičių sueigoje  svarstyti klausimą dėl kraštotyros muziejaus ar vietos ekspozicijos įkūrimo Gruzdžių miestelyje. Susitikimo metu aptartos idėjos įgyvendinimo galimybės, kokią naudą muziejus ar ekspozicija teiktų gyventojams, apkalbėta apie sukauptą istorinę medžiagą šiuo metu saugomą Gruzdžių gimnazijoje. Susitikimo metu buvo rodomas vietos aktyvo sukurtas filmas apie Gruzdžių krašto kraštotyrininkus, buvusią ekspoziciją, sukauptą istorinę medžiagą.
Susitikime išryškėjo du galimi Gruzdžių miestelio kraštotyros muziejaus ar kraštotyros ekspozicijos steigimo modeliai:
1. Kraštotyros ekspozicija Gruzdžių gimnazijos patalpose;
2. Kraštotyros muziejaus/ ekspozicijos įkūrimas viename iš Gruzdžių miestelio centre aukcione parduodamų pastatų, kurie priklauso Šiaulių rajono savivaldybei.
Gruzdžių gimnazijos direktorius kalbėjo, kad nėra baigtas patalpų remontas Gruzdžių gimnazijos trečiame aukšte, patalpų plotas apie 300 kv. m. Ten seniau ir buvo vietos kraštotyros ekspozicija. Jo teigimu, didelių investicijų patalpų sutvarkymui nereikia, bet tai būtų bendras miestelio muziejus, kuris būtų lankomas. Direktorius kvietė sueigos dalyvius pritarti, kad Gruzdžių miestelio muziejus ar vietos ekspozicija įsikurtų Gruzdžių gimnazijos pastate. 
S. Dariaus ir S. Girėno  seniūnaitijos seniūnaitė, buvusi muziejininkė patikino, kad eksponatai yra saugomi ir atlikus remontą būtų eksponuojami. 
Sueigos dalyviai svarstė ar bus suteikta galimybė visiems laisvai lankyti ekspoziciją Gruzdžių gimnazijos patalpose ne darbo metu.
Kalbėta apie galimybę Kraštotyros muziejų ar ekspoziciją įkurti viename iš Gruzdžių miestelio centre esančių Šiaulių rajono savivaldybės aukcione parduodamų pastatų adresu S. Dariaus ir S. Girėno g. 6, Gruzdžių mstl. arba S. Dariaus ir S. Girėno g. 1, Gruzdžių mstl. Aukcione parduodami pastatai yra miestelio centre. Pastatai parduodami aukcione eilę metų yra niekam nereikalingi, yra apleisti ir gadina miestelio estetinį vaizdą. Sutvarkius vieną iš šių aukcione parduodamų pastatų, pagražėtų miestelio estetinis vaizdas, o įkūrus kraštotyros muziejų ar ekspoziciją būtų galima pritraukti miestelio lankytojų.
Pateiktas siūlymas balsuoti už pateiktus du variantus:
1. Įkurti Gruzdžių miestelio kraštotyros ekspoziciją  Gruzdžių gimnazijos pastate.
 BALSAVO: UŽ - 2, PRIEŠ -4, NEBALSAVO -0.
2. Įkurti muziejų ar vietos ekspoziciją Gruzdžių miestelio centre, viename iš Šiaulių rajono savivaldybei priklausančių ir aukcione parduodamų pastatų. 
BALSAVO: UŽ - 4, PRIEŠ -2, NEBALSAVO -0.
Seniūnaičiai įpareigojo seniūnę kreiptis su prašymu įkurti kraštotyros muziejų ar ekspoziciją Gruzdžių mstl. į Šiaulių rajono savivaldybės merą ir Šiaulių rajono savivaldybės Tarybą.
NUTARTA. Kreiptis į Šiaulių rajono savivaldybės merą ir Šiaulių rajono savivaldybės tarybą dėl išplėstinės seniūnaičių sueigos sprendimo ir prašymo įkurti muziejų ar vietos ekspoziciją Gruzdžių miestelio centre, viename iš Šiaulių rajono savivaldybei priklausančių ir aukcione parduodamų pastatų. 
    
IV.  SVARSTYTA. EINAMIEJI KLAUSIMAI.

Seniūnaitė uždavė klausimą ar bus  asfaltuojama Dargaičių gatvė ir kelias. 
Seniūnė informavo, kad vadovaujantis Šiaulių rajono savivaldybės tarybos 2026 m. liepos 7 d. sprendimu Nr. T-165 “Dėl Šiaulių rajono savivaldybės tarybos 2022 m. kovo 22 d. sprendimo Nr. T-105,, Dėl Šiaulių rajono statytinų, rekonstruotinų, kapitališkai remontuotinų ir remontuotinų (paprastojo remonto) vietinės reikšmės kelių (gatvių) prioritetinių eilių patvirtinimo “pakeitimo”, Dargaičių g. Gr-22, Dargaičių k. – Poviliškių K. Gr-05 į statytinų, rekonstruotinų, kapitališkai remontuotinų kelių prioritetinę eilę nepateko. Seniūnė sueigos dalyviams pateikė gatvių vertinimo kriterijus nustatytus Šiaulių rajono savivaldybės mero 2025 m. gruodžio 1 d. potvarkiu Nr. M-938 “Dėl Šiaulių rajono savivaldybės kelių ir gatvių statybos rekonstrukcijos, kapitalinio remonto ir Šiaulių rajono savivaldybės kelių ir gatvių paprastojo remonto prioritetinių sąrašų projektų parengimo, paraiškų vertinimo darbo grupės reglamento patvirtinimo”. 
 Seniūnė priminė, kad kapitalinis remontas (asfaltuojama) bus atliekamas Gluosnių g. (Gr. -68), Žiogų k., kuri yra įtraukta į minėtą sąrašą 14 eilės numeriu.
Seniūnė priminė, kad Šiaulių rajono savivaldybės tarybos 2026 m. vasario 17 d. sprendimu Nr. T-41 „Dėl Šiaulių rajono statytinų, rekonstruotinų, kapitališkai remontuotinų ir remontuotinų (paprastojo remonto) vietinės reikšmės kelių (gatvių) prioritetinių eilių patvirtinimo“ pakeitimo‘‘ į prioritetinį vietinės reikšmės kelių ir gatvių sąrašą įtrauktos Gruzdžių seniūnijos gatvės: 12 eilės numeriu - Liepų g., Nr. Gr-45, Klevų g., Nr. Gr-43, Gruzdžių mstl., Gruzdžių sen.,14 eilės numeriu -  Saulėtekio g., Nr. Gr-6,  Šiupylių k., Gruzdžių sen.
Pateiktas klausimas dėl S. Dariaus ir S. Girėno, M. Katiliškio gatvių prastos asfalto dangos bei F. Vaitkaus gatvėje šaligatvio įrengimo. Seniūnė priminė, kad minėti keliai (gatvės) Šiaulių rajono savivaldybei nepriklauso, todėl  2026 m. birželio 2 d. raštu Nr. S(17)-32(35.3Mr) pakartotinai kreipėsi į minėtų kelių savininką AB „Via Lietuva“ bei AB „Kelių priežiūra“, kurie atlieka minėtų kelių priežiūrą ir 2026 m. birželio 26 d. seniūnė D. Degutienė gavo atsakymą Nr. G(17)-47(35.3Mr), kuriame informuojama, kad valstybinės reikšmės rajoninis kelias Nr. 4002 Kužiai-Verbūnai-Gruzdžiai ruožas 14,458 iki 15,714 km, kuris atitinka S. Dariaus ir S. Girėno g. ruožą Gruzdžių mstl. bei valstybinės reikšmės rajoninis kelias Nr. 4013 Gruzdžiai-Taurakiai-Meškuičiai ruožas nuo 0 iki 0,851 km, kuris atitinka M. Katiliškio g. ruožą, artimiausius 3 metus nebus remontuojami. Anot savininko, asfaltuotų gatvių remonto darbai yra atliekami pagal prioritetinį sąrašą su kuriuo galima susipažinti www.vialietuva.lt. Pėsčiųjų ir dviračių takas (šaligatvis) valstybinės reikšmės rajoninio kelio Nr. 1603 Joniškis-Linkaičiai-Staneliai-Gruzdžiai, kuris atitinka F. Vaitkaus gatvę, gali būti tiesiamas tik kompleksiškai tvarkant (rekonstruojant) aktualų ruožą, ko savininkas rašte informuoja, kad artimiausius 3 metus neplanuoja.
Seniūnė domėjosi S. Dariaus ir S. Girėno šaligatvio sutvarkymo darbų kaštais. Atsižvelgiant į tai, kad rajoniniai keliai bus perduoti Šiaulių rajono savivaldybei, seniūnė mano, kad tik tuo metu bus galima atlikti minėtų gatvių iš šaligatvių kapitalinį remontą.
Seniūnė informavo, kad Jaunimo gatvės daugiabučių gyventojų tako servitutui (priminė, kad esamas servituto takas dalyje baigiasi ir gyventojai toliau eina per privačią UAB KASLITA teritoriją), seniūnija yra pasikreipusi į Šiaulių rajono savivaldybę, šiuo metu ruošiami įteisinimo dokumentai. Jau yra parengtas servituto planas. Esamas servituto takas yra šiuo metu kritinės būklės. Seniūnė minėjo, kad gyventojai yra priversti eiti nesaugiu (tako trinkelės išsikraipiusios, sulūžusios), neapšviestu taku. D. Degutienė informavo, kad šio tako trinkelių sutvarkymui reikalinga apie 30000 Eur. Seniūnija tokios lėšos nėra skiriamos ir galimybės sutvarkyti seniūnija neturi. Kuršėnų komunalinis ūkis informavo, kad apšvietimą būtų galimybė atvesti iš Dvaro g.
Pateiktas siūlymas kreiptis į Šiaulių rajono savivaldybę su prašymu skirti lėšų servitutinio pėsčiųjų tako sutvarkymui ir apšvietimui, kuriuo naudojasi Jaunimo g. daugiabučių gyventojai. 
BALSAVO: UŽ - 6, PRIEŠ -0, NEBALSAVO -0.
Seniūnė informavo, kad atliekant nenaudojamų kitos paskirties žemės sklypų apžiūrą nustatyta, kad S. Dariaus ir S. Girėno g. 61, Gruzdžiuose yra apleistas ir nenaudojamas komercinės ir rekreacinis paskirties valstybinis žemės sklypas. Jis yra šalia pagrindinės miestelio gatvės ir nėra įtrauktas į seniūnijos prižiūrimų teritorijų sąrašą, jis blogina miestelio estetinį vaizdą, barsto sėklas.  
Seniūnė klausė sueigos dalyvių ar šis žemės sklypas yra reikalingas visuomenės poreikiams.
Pateiktas siūlymas balsuoti dėl žemės sklypo S. Dariaus ir S. Girėno g. 61, Gruzdžiuose suformavimo ir pardavimo aukcione, nes jis yra nereikalingas visuomenės poreikiams. 
BALSAVO: UŽ - 6, PRIEŠ -0, NEBALSAVO -0.
Seniūnė informavo, kad yra paprašiusi Šiaulių rajono savivaldybės įrengti ąžuolo esančio Nepriklausomybės aikštėje bei buvusios A. Griciaus sodybos vietoje informacines lenteles su aprašymais bei kryptines rodykles, kurios žymės Gruzdžių mstl. kultūros vertybes bei paveldosaugos objektus ir lankomus maršrutus Gruzdžių mstl. Atsižvelgiant į turtingą Gruzdžių istoriją bei paveldosaugos objektus tikimasi sulaukti daugiau lankytojų Gruzdžių mstl. 
NUTARTA:
1. Kreiptis į Šiaulių rajono savivaldybę su prašymu skirti lėšų dėl servitutinio pėsčiųjų tako sutvarkymo ir apšvietimo, kuriuo naudojasi Jaunimo g. daugiabučių gyventojai.
2. Kreiptis į Šiaulių rajono savivaldybės dėl nenaudojamo kitos paskirties žemės sklypo S. Dariaus ir S. Girėno g. 61, Gruzdžiuose suformavimo ir pardavimo aukcione.    

Sueigos pirmininkė				J. V.


Sueigos sekretorė				G. S.		
